Okresná prokuratúra Trnava 
Vajanského 22, 918 67 Trnava 1 	

Sp. zn. : 1 Pv 809/14/2207	Trnava, 5.8.2015
EEČ : 2-21-142-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trnava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci mu zo zákona o rodine vyplýva povinnosť vyživovať svoje nezaopatrené dieťa rozsah ktorej mu bol určený rozsudkom Okresného  súdu v Piešťanoch č.k. 7C341/08 zo dňa 8.4.2008 s právoplatnosťou 13.5.2008 tak, že je povinný prispievať na výživu svojej maloletej dcéry XXXXX, nar.  XXXXX čiastkou vo výške 66.39 Eur, vopred vždy  do 15-teho dňa v mesiaci k rukám matky XXXXX, bytom XXXXX, ul. Osloboditeľov 536/10A si v mieste bydliska ani všade inde, úmyselne  riadne neplní svoju vyživovaciu povinnosť, čim mu za obdobie od decembra 2013 doposiaľ vznikol dlh na výživnom vo výške minimálnej 143,88 Eur pričom bol XXXXX súdu v Trnave č.k. 1T/93/2010 zo dňa 31.1.2011 s právoplatnosťou 19.4.2011 odsúdený pre prečin zanedbania povinnej výživy podľa § 207 ods. 1 Trestného zákona, 

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ Odbor kriminálnej polície ČVS:ORP-1227/4-VYS-TT-2014 do bolo dňa 14.12.2014 vznesené obvinenie XXXXX, pre prečin zanedbania povinnej výživy podľa § 207 ods. 1 ods. 3 písm. c) Trestného zákona na tom skutkovom základe ako je uvedené vo výrokovej časti tohto uznesenia. 
V priebehu prípravného konania bola opakovane vypočutá svedkyňa poškodená XXXXX,  ktorá uviedla, že rozhodnutím Okresného súdu v Piešťanoch č.k. 7C/341/2008 zo dňa 8.4.2008 s právoplatnosťou 13.5.2008 bolo rozvedené jej manželstvo s obvineným XXXXX a spoločná dcéra mal. XXXXX bol zverená do osobnej starostlivosti matky a obvinený bol zaviazaný prispievať na jej výživu  sumou 2.000,- Sk (66,39 Eur), ktoré  má uhradiť mesačne do 15-teho dňa v mesiaci vopred k rukám matky. 
Obvinený si svoju vyživovaciu povinnosť  riadne neplnil  v období od decembra 2013, pričom mu vznikol dlh na výživnom do dňa 20.1.2014 v sume 366,68 Eur. Následne svedkyňa poškodená vypovedala opätovne  dňa 15.7.2015, kedy do zápisnice uviedla, že obvinený potom, ako mu bolo vznesené obvinenie v priebehu mesiaca júl 2015 uhradil celý dlh na výživnom do rúk svedkyne poškodenej a v súčasnej dobe nemá na výživnom žiadny dlh. Poškodená  zároveň uviedla, že neplnenie si vyživovacie povinnosti nemalo trvalo nepriaznivé následky na ich mal. dcéru XXXXX. 
K veci vypovedal obvinený Eirch  XXXXX, ktorý uviedol, že svojej vyživovacej povinnosti  si je  vedomý a priznáva, že v období pre ktoré mu bolo vznesené obvinenie si vyživovaciu povinnosť  riadne a v plnej výške neplnil. Dôvodom bola  jeho nepriaznivá finančná situácia. Dlh na výživnom chcel v čo najkratšej dobe uhradiť. 
Do vyšetrovacieho spisu boli zadovážené listinné dôkazy – XXXXX súdu Piešťany č.k. 7C/341/2008 s právoplatnosťou 13.5.2008, ktorým bolo rozvedené  manželstvo obvineného s poškodenou a ktorým bola spoločná mal. dcéra XXXXX zverená do osobnej starostlivosti  matky a obvinenému bola určená vyživovacia povinnosť  vo výške 66.39 Eur mesačne, ďalej rodiný list mal. Timei, potvrdenie o návšteve Základnej školy v Červeníku, XXXXX súdu Piešťany  č.k. 1T/93/2010 zo dňa 31.1.2011 s právoplatnosťou 19.4.2011, ktorým bol obvinený XXXXX uznaný vinným zo spáchania prečinu zanedbania povinnej výživy podľa § 207 ods. 1 Trestného zákona, uznesenie Krajského súdu Trnava 3To/23/2011 zo dňa 19.4.2011, ktorým bolo zamietnuté odvolanie obvineného proti XXXXX súdu Piešťany č.k. 1T/93/2010 zo dňa 31.1.2011, kópie pokladničných príjmových dokladov a tiež správy a vyjadrenia na obvineného. 

Na základe vyššie uvedených dôkazov je spáchanie prečinu zanedbania povinnej výživy podľa § 207 ods. 1 ods. 3 písm. c) Trestného zákona obvineným dostatočne preukázané. 

Podľa ustanovenia § 86 písm. a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť  dodatočne splnil, než sa súd odobral na záverečnú poradu. 

Podľa § 215 ods. 1 písm. h) Trestného poriadku prokurátor zastavení trestné stíhanie ak zanikla trestnosť činu. Vzhľadom na vyššie uvedené skutočnosti z dôvodu zániku trestnosti  činu som trestné stíhanie obvineného XXXXX pre prečin zanedbania povinnej výživy podľa § 207 ods. 1 ods. 3 písm. c) Trestného zákona zastavila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Katarína Lachká
prokurátorka